Diari Oficial de la Generalitat Valenciana


Sumari del DOGV 7369, del 26-09-2014 (2014/8677)

RESOLUCIÓ de 24 de setembre de 2014, de la directora general del Secretariat del Consell i Relacions amb les Corts, per la qual es disposa la publicació de l'acord marc de col·laboració entre la Generalitat i la Federació Valenciana de Municipis i Províncies per al desenrotllament d'actuacions conjuntes en l'àmbit de la Formació Professional dual a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7369

Data del DOGV
:   26-09-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/8677


Data del document
:   24-09-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 24 de setembre de 2014, de la directora general del Secretariat del Consell i Relacions amb les Corts, per la qual es disposa la publicació de l'acord marc de col·laboració entre la Generalitat i la Federació Valenciana de Municipis i Províncies per al desenrotllament d'actuacions conjuntes en l'àmbit de la Formació Professional dual a la Comunitat Valenciana. [2014/8677]  
La Generalitat i la Federació Valenciana de Municipis i Províncies han subscrit, prèvia tramitació reglamentària, el 31 de juliol de 2014, l'acord marc de col·laboració per al desenrotllament d'actuacions conjuntes en l'àmbit de la Formació Professional dual a la Comunitat Valenciana.  
En compliment del que establix l'article 3.4 del Decret 20/1993, de 8 de febrer, del Consell, pertoca la publicació en el Diari Oficial de la Comunitat Valenciana de l'esmentat acord, que ha quedat inscrit en el Registre de Convenis de la Generalitat amb el número 918/2014 i que figura com a annex d'esta resolució.  
  
València, 24 de setembre de 2014.- La directora general del Secretariat del Consell i Relacions amb les Corts: Marta Martí Arador.  
  
Acord marc de col·laboració entre la Conselleria d'Educació, Cultura i Esport de la Generalitat i la Federació Valenciana de Municipis i Províncies per al desenrotllament d'actuacions conjuntes en l'àmbit de la Formació Professional dual a la Comunitat Valenciana  
  
  
València, 31 de juliol de 2014  
  
Reunits  
D'una part, María José Catalá Verdet, consellera d'Educació, Cultura i Esport, actuant en nom i representació de la Generalitat, nomenada en virtut del Decret 20/2012, de 7 de desembre de 2012, del president de la Generalitat (DOCV 10.12.2012), fent ús de les atribucions i potestat a què fan referència els articles 35 i 21, respectivament, de la Llei 5/1983, de 30 de desembre, del Consell, i basant-se en les facultats atribuïdes pel Decret 179/2012, de 14 de desembre, de 2012, del president de la Generalitat (DOCV 17.12.2012), pel qual s'assignen competències a l'esmentada conselleria.  
I d'una altra part, Elena María Bastidas Bono, presidenta de la Federació Valenciana de Municipis i Províncies, d'ara en avant FVMP, en nom i representació d'esta, que exercix les competències que li són reconegudes en l'article 35 dels seus estatuts.  
  
Exposen  
  
Primer  
Que la subscripció d'este acord de col·laboració respon als principis que han de regir les relacions entre les administracions públiques i, en concret, el principi de cooperació arreplegat en l'article 4.1.d de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
  
  
Segon  
Que, segons l'article 6 del Decret 19/2012, de 7 de desembre, del president de la Generalitat, que determina les conselleries en què s'organitza l'Administració de la Generalitat, la Conselleria d'Educació, Cultura i Esport té atribuïdes les competències relatives a les ensenyances de Formació Professional reglada.  
  
Tercer  
Que l'FVMP és una associació de municipis que aglutina en el seu si les entitats locals, diputacions i mancomunitats de la Comunitat Valenciana, i entre els seus fins estatutaris es troba, entre altres, la cooperació i l'assistència tècnica al desenrotllament dels interessos locals.  
Que l'FVMP considera fonamental la inversió en el desenrotllament professional i la formació i, per tant, té interés a col·laborar amb la Conselleria d'Educació, Cultura i Esport per a facilitar la formació i la inserció professional de l'alumnat dels cicles formatius del sistema educatiu valencià.  
  
Quart  
Que este acord marc de col·laboració establix un marc mínim de col·laboració en les actuacions a desenrotllar entre la Conselleria d'Educació, Cultura i Esport de la Generalitat i l'Administració local valenciana en relació a la implementació dels projectes de Formació Professional dual, regulada en el Decret 74/2013, de 14 de juny, del Consell, amb l'objectiu de propiciar la formació integral de l'estudiant de cicles formatius de Formació Professional i la seua adequada inserció en el món ocupacional, al combinar els coneixements teòrics amb els de contingut pràctic, i al mateix temps propiciar que per part de les entitats locals es dispose d'una visió directa de la utilitat que els futurs titulats en els respectius títols formatius de Formació Professional poden prestar-los.  
  
Quint  
Que en virtut del principi d'autonomia local, la vinculació de cada una de les corporacions locals a este acord, que representa els interessos genèrics de les administracions locals, haurà de ser assumit per cada una de les corporacions afectades per mitjà d'un conveni adoptat entre la Conselleria d'Educació, Cultura i Esport de la Generalitat i la mateixa corporació.  
  
Sexta  
Que l'oportunitat i la conveniència de subscriure el present acord marc de col·laboració es fonamenta en la necessitat d'homogeneïtzar les actuacions de les corporacions locals per a simplificar el procediment posterior en cada una de les administracions locals, respectant, en tot cas, el principi d'autonomia municipal.  
  
Per tot això, les parts intervinents duen a terme la subscripció del present acord marc de col·laboració, d'acord amb les següents:  
  
  
Clàusules  
  
Primera. Objecte  
És objecte d'este acord marc de col·laboració fomentar la cooperació educativa entre la Conselleria d'Educació, Cultura i Esport de la Generalitat i l'FVMP per a la realització de projectes de Formació Professional dual per mitjà de la realització d'activitats de la Formació Professional dual en l'Administració local valenciana per part dels alumnes matriculats en cicles formatius de Formació Professional en centres educatius públics de la Comunitat Valenciana.  
  
Segona. Obligacions de les parts. Iniciatives de col·laboració  
Les parts es comprometen a propiciar la subscripció de convenis de col·laboració per al desenrotllament de projectes de Formació Professional dual als quals s'annexarà el programa de formació corresponent.  
Les activitats formatives proposades es referiran a qualsevol activitat pròpia de les administracions locals que tinga relació amb els cicles formatius impartits en la modalitat de Formació Professional dual dels centres educatius públics de la Conselleria d'Educació, Cultura i Esport.  
  
Actuacions de la FVMP:  
- Promoure entre les entitats locals l'adhesió a este conveni.  
  
- Difondrà i recomanarà entre els ajuntaments de la Comunitat Valenciana la subscripció del conveni de Formació Professional dual entre l'entitat local i la Conselleria de Cultura, Educació i Esport, que concretarà les actuacions a dur a terme, les especificacions econòmiques, així com el programa de formació corresponent.  
Actuacions de la Conselleria de Cultura, Educació i Esport:  
- Prestar a l'FVMP l'assessorament necessari perquè conega el funcionament del sistema de la Formació Professional, i especialment la formació dual.  
- Informar l'FVMP de totes aquelles experiències desenrotllades dins de l'àmbit de l'FP  
Actuacions conjuntes:  
- Mantindre els contactes i les col·laboracions necessàries que redunden en la implementació de la Formació Professional dual.  
- Desenrotllar actuacions informatives per a les entitats locals sobre la importància i l'interés de la participació dels ajuntaments en la Formació Professional dual.  
  
Tercera. Beca o ajuda d'estudis  
L'alumnat s'enquadrarà en l'àmbit d'aplicació del Reial Decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desplegament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social, i percebrà una quantitat en concepte de borsa, beca o ajuda d'estudi a càrrec de l'Administració local en què realitze les activitats formatives.  
  
Quarta. Col·laboració mútua  
La Conselleria d'Educació, Cultura i Esport de la Generalitat i la Federació Valenciana de Municipis i Províncies es comprometen a mantindre els contactes i les col·laboracions necessàries que redunden en la implementació de la Formació Professional dual.  
  
Quinta. Efectivitat i duració  
La duració d'este acord marc de col·laboració serà efectiu des de la data de la firma, i la seua vigència s'estendrà per un termini de tres anys. Este termini quedarà prorrogat anualment de forma automàtica, excepte quan hi haja una denúncia expressa d'alguna de les parts.  
La denúncia de l'acord podrà ser presentada indistintament per qualsevol de les parts comunicant-la fefaentment a l'altra part, amb una antelació mínima de dos mesos a la data de la seua finalització o de qualsevol de les seues pròrrogues.  
  
Sexta. Incidència en el gasto  
L'aplicació i l'execució d'este acord, incloent-hi tots els actes jurídics que puguen dictar-se com a desplegament o execució, no podrà tindre cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport, i en tot cas haurà de ser atesa amb els mitjans personals i materials de l'esmentada conselleria.  
De la mateixa manera, l'aplicació d'este conveni no suposa cap cost extraordinari per a la Federació Valenciana de Municipis i Províncies. Les actuacions que deriven de l'aplicació d'este conveni seran ateses amb mitjans materials i personals propis de la FVMP, compresos en els pressupostos ordinaris d'esta.  
  
Sèptima. Comissió mixta de seguiment  
En el termini d'un mes després de la firma del present acord, es constituirà una comissió mixta paritària, composta per quatre membres, dos de la Conselleria d'Educació, Cultura i Esport de la Generalitat i dos de la Federació Valenciana de Municipis i Províncies, amb l'objecte de realitzar el seguiment del procés de subscripció de convenis de col·laboració amb vista a la implantació de la Formació Professional dual. De les actes, acords o informes que emeta la Comissió es remetrà una còpia a la Direcció General de Formació Professional i Ensenyances de Règim Especial.  
La Comissió es reunirà ordinàriament una vegada a l'any i, amb caràcter extraordinari, sempre que ho sol·licite una de les parts.  
  
Octava. Jurisdicció competent  
Les qüestions que puguen suscitar-se en relació al compliment i la interpretació del que s'ha pactat en el present acord marc de col·laboració seran resoltes per la comissió mixta de seguiment.  
  
De les actes, acords o informes que emeta la Comissió es remetrà una còpia tant a la Direcció General de Formació Professional i Ensenyances de Règim Especial com a la secretària general de la FVMP.  
  
El present conveni de col·laboració queda subjecte a la jurisdicció contenciosa administrativa en les qüestions litigioses que puguen suscitar-se, d'acord amb el que preveu la Llei 29/1998, de 13 de juliol, Reguladora de la Jurisdicció Contenciosa Administrativa.  
  
I en prova de conformitat amb el que antecedix, firmen el present conveni en quatre exemplars, en el lloc i la data assenyalats.  
  
La consellera d'Educació, Cultura i Esport: M.ª José Catalá Verdet.  
  
La presidenta de la Federació Valenciana de Municipis i Províncies: Elena María Bastidas Bono.